එහෙයින් නෙට්බෝල් සම්මේලනයේ නිලවරණයට අදාල නාමයෝජනා සියල්ල නැවත කැඳවීමට සිදු වනු ඇත.නෙට්බෝල් නිලවරණයට අදාල ඡන්ද හිමි නාම ලේඛනය පිළිබඳව නීති උපදෙස් ලබාගත් බවත් එහි නීත්‍යානුකූල තත්ත්වයක් නොමැති බව පෙනී යෑමෙන් මේ තීරණයට එළැඹි බව ක්‍රීඩා අමාත්‍යවරයා වැඩිදුරටත් පැවසීය.ඒ අනුව 2008 වසර වන විට පැවැති ශ්‍රී ලංකා නෙට්බෝල් සම්මේලනයේ ක්‍රියාකාරී සංගම් සඳහා ඡන්ද බලය ලැබෙන පරිදි නිලවරණය පැවැත්වීමට ක්‍රීඩා සංවර්ධන දෙපාර්තමේන්තුවට උපදෙස් ලැබී ඇතැයි වාර්තා වේ.නෙට්බෝල් නිලවරණයේ නාම යෝජනා කැඳවීම පසුගිය මස 21 වැනිදා සිදුවූ අතර එතැන් පටන් විවිධ පාර්ශව එකිනෙකාට චෝදනා ඉදිරිපත් කළහ.එම ලිඛිත චෝදනා පිළිබඳ පරීක්ෂණ අද ක්‍රීඩා අමාත්‍යාංශයේදී පැවැත්වීමද විශේෂත්වයකි.